open-index/open-wikipedia-markdown huggingface dataset:
Γιάννης Κόκκος

Ο **Γιάννης Κόκκος** είναι καταξιωμένος Έλληνας σκηνοθέτης, σκηνογράφος και ενδυματολόγος.

## Βιογραφία
Γεννήθηκε το 1944 στην Αθήνα και από παιδί ακόμα αποφάσισε πως θα ήθελε να ασχοληθεί με τη σκηνογραφία. Ολοκληρώνοντας το σχολείο σπούδασε για μερικούς μήνες σκηνογραφία στη Σχολή Βακαλό. Το 1963 εγκαταστάθηκε για σπουδές σκηνογραφίας στη Γαλλία, στην οποία ζει και εργάζεται έκτοτε. Πραγματοποίησε την πρώτη του επαγγελματική σκηνογραφική δουλειά το 1965 στην κωμωδία Η λοκαντιέρα και συνεργάστηκε για πολλά χρόνια με τον Aντουάν Bιτέζ και τον Ζακ Λασάλ. Το 1987 έκανε την πρώτη σκηνοθετική του απόπειρα παρουσιάζοντας τη Λευκή πριγκίπισσα του Ρίλκε. Έκτοτε ασχολείται ενεργά με τη σκηνοθεσία θεάτρου και όπερας, χωρίς να εγκαταλείψει το έργο του ως σκηνογράφος και ενδυματολόγος.

Με την ιδιότητα του σκηνοθέτη, του σκηνογράφου και του ενδυματολόγου έχει εργαστεί και συνεργαστεί σε παραγωγές της Κομεντί Φρανσαίζ, της Όπερας του Παρισιού, του Φεστιβάλ της Αβινιόν, της Σκάλας του Μιλάνου, του Piccolo Teatro di Milano, του Φεστιβάλ Αρχαίου Δράματος Συρακουσών, του Φεστιβάλ Αθηνών Επιδαύρου, της ΕΛΣ, του Θεάτρου Μαριίνσκι και άλλων.  Ως σκηνοθέτης έχει παρουσιάσει δραματικά και λυρικά έργα όπως η Ορέστεια του Αισχύλου αλλά και του Ξενάκη, η Ιφιγένεια του Ρακίνα, Ο ιπτάμενος Ολλανδός και οι Τριστάνος και Ιζόλδη του Βάγκνερ, ο Οθέλος του Βέρντι, η Μήδεια του Κερουμπίνι, ο Οιδίπους επί Κολωνώ του Σοφοκλή κλπ. 

Ο Κόκκος έχει τιμηθεί για το έργο του με βραβεία και διακρίσεις που περιλαμβάνουν τo Βραβείo Ολίβιε, δύο Βραβεία Μολιέρου και τον τίτλο του Διοικητή του Τάγματος των Τεχνών και των Γραμμάτων. 

## Παραπομπές


Κατηγορία:Έλληνες σκηνοθέτες
Κατηγορία:Έλληνες σκηνογράφοι
Κατηγορία:Έλληνες ενδυματολόγοι
Μαρίνες Σκιάθου

Οι **Μαρίνες** ή **Μαρίνο** είναι τρεις πολύ μικρές ακατοίκητες νησίδες των Βορείων Σποράδων που βρίσκονται νότια της Σκιάθου. Βόρεια τους είναι το ακρωτήριο Τσιρμοκόκαλο και βορειοδυτικά οι βραχονησίδες Τουράνες ή Τρουλλονήσια. 

## Παραπομπές


Κατηγορία:Σποράδες
Κομητεία Άλλεν

Η **Κομητεία Άλλεν** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:

*Κομητεία Άλλεν (Ιντιάνα)
*Κομητεία Άλλεν (Κάνσας)
*Κομητεία Άλλεν (Κεντάκι)
*Κομητεία Άλλεν (Οχάιο)
 

Κατηγορία:Ονομασίες κομητειών των Ηνωμένων Πολιτειών
Δημοκρατική Συμμαχία (Πορτογαλία, 2024)

Η **Δημοκρατική Συμμαχία** (:, συντ: AD) είναι μια κοινοβουλευτική συμμαχία στην Πορτογαλία. Ηγέτης της συμμαχίας είναι ο Λουίς Μοντενέγκρο. Η συμμαχία αποτελείται από το Κοινωνικό Δημοκρατικό Κόμμα (PSD), το Λαϊκό Κόμμα (CDS-PP) και το Λαϊκό Μοναρχικό Κόμμα (PPM) και αποτελεί επανίδρυση της ομώνυμης συμμαχίας που υπήρχε κατά την περίοδο 1979-1983.

## Ίδρυση
Μετά τις βουλευτικές εκλογές του 2022 και για πρώτη φορά στην ιστορία, το Λαϊκό Κόμμα δεν κατάφερε να κερδίσει καμιά έδρα και εξαφανίστηκε από το κοινοβούλιο. Τον Δεκέμβριο του 2023, οι ηγέτες των παραπάνω κομμάτων Λουίς Μοντενέγκρο και Νούνο Μέλο ανακοίνωσαν μια συμμαχία για τις εθνικές εκλογές του 2024 και τις ευρωεκλογές, συμπεριλαμβανομένου του Σοσιαλδημοκρατικού Κόμματος, του Λαϊκού Κόμματος και ορισμένων ανεξάρτητων πολιτικών με το όνομα *Δημοκρατική Συμμαχία* (AD). Αρχικά, το Λαϊκό Μοναρχικό Κόμμα αρνήθηκε να ενταχθεί στην συμμαχία, επικαλούμενο "αδυναμία" και "έλλειψη οράματος" των ηγετών του, αλλά αργότερα ακύρωσε αυτή τη θέση και εντάχθηκε στο συνασπισμό. Η συμφωνία για τον συνασπισμό υπογράφηκε στις 7 Ιανουαρίου 2024 μεταξύ του Λουίς Μοντενέγκρο, του Νούνο Μέλο και του Γοντσαλό ντα Καμάρα Περέιρα, με τον Μιγκέλ Γκιουμάρα να εκπροσωπεί τους ανεξάρτητους που είναι επίσης παρόντες στην συμμαχία.

Ο συνασπισμός όρισε στο CDS-PP δύο εύκολα επιλέξιμες θέσεις και τέσσερις δυνητικά επιλέξιμες θέσεις, καθιστώντας έτσι την επιστροφή του CDS- PP στο Κοινοβούλιο μετά τις εκλογές του 2024 σχεδόν σίγουρη. Ο συνασπισμός θα ορίσει επίσης μία πιθανότατα επιλέξιμη θέση στο PPM.

## Μέλη της Δημοκρατικής Συμμαχίας

* Σοσιαλδημοκρατικό Κόμμα (PPD/PSD) 
* Λαϊκό Κόμμα (CDS-PP) 

### Πρώην μέλη
* Λαϊκό Μοναρχικό Κόμμα (PPM)
## Παραπομπές


Κατηγορία:Πορτογαλικά πολιτικά κόμματα
Κατηγορία:Φιλελεύθερα-Συντηρητικά κόμματα
Κομητεία Λάνκαστερ (Βιρτζίνια)

Η **Κομητεία Λάνκαστερ** (αγγλ.: *Lancaster County*) είναι κομητεία στην πολιτεία της Βιρτζίνια των Ηνωμένων Πολιτειών Αμερικής. Κατά την απογραφή του 2020, ο πληθυσμός ανέρχεται σε 10.919 κάτοικοι.  Η διοικητική πρωτεύουσα (*έδρα*) είναι το Λάνκαστερ. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 600 τ.χλμ, εκ των οποίων 340 τ.χλμ    είναι στεριά και 260 τ.χλμ (42,4%) καλύπτονται από ύδατα (λίμνες, ποτάμια). 

## Παρακείμενες κομητείες
* Κομητεία Νορθάμπερλαντ (βόρεια)
* Κομητεία Μίντλσεξ (νοτιοδυτικά)
* Κομητεία Ρίτσμοντ (βορειοδυτικά)

## Παραπομπές


Κατηγορία:Κομητείες της Βιρτζίνια
Ζορμπάδες Σκιάθου

Οι **Ζορμπάδες** είναι οικισμός της Σκιάθου στην Περιφερειακή Ενότητα Σποράδων.

## Γενικά στοιχεία
Οι Ζορμπάδες βρίσκονται στο κεντρικό και νότιο τμήμα του νησιού σε υψόμετρο 100 μέτρα. Απέχουν 10 χλμ. Δ.-ΝΔ. από την  πόλη της Σκιάθου ενώ στα δυτικά τους είναι οι Κουκουναριές και νότια ο Τρούλος. Αναφέρονται επίσημα ως ξεχωριστός οικισμός για πρώτη φορά το 2001 να απογράφονται στο Δήμο Σκιάθου και σύμφωνα με την απογραφή του 2011 έχει πληθυσμό 38 κατοίκους.

## Παραπομπές


Κατηγορία:Σκιάθος
Αντρέα Μέσα

Η **Αντρέα Μέσα** (πλήρες όνομα: *Alma Andrea Meza Carmona* Άλμα Αντρέα Μέσα Καρμόνα, γεννήθηκε 13 Αυγούστου 1994) είναι Μεξικανή μοντέλο και Μις Υφήλιο το 2020. Είναι η τρίτη Μεξικανή που στέφεται Μις Υφήλιος.

Προηγουμένως κέρδισε τον διαγωνισμό Mexicana Universal 2020 και Μις Μεξικό 2017, και 1η αναπληρωματική στα Μις Κόσμος 2017.

## Πρώιμη ζωή
Γεννήθηκε και μεγάλωσε στην Πόλη της Τσιουάουα. Έχει κατά το ήμισυ Κινεζική καταγωγή. Μετά την ολοκλήρωση του γυμνασίου, σπούδασε στο Αυτόνομο Πανεπιστήμιο της Τσιουάουα, Μηχανική Λογισμικού. Το 2017 ξεκίνησε να εργάζεται στη Πόλη του Μεξικού ως μηχανικός λογισμικού και παράλληλα μοντέλο.

## Διαγωνισμοί ομορφιάς
### Μις Μεξικό 2017
Ξεκίνησε την καριέρα της στο modeling το 2016, επιλέχθηκε να εκπροσωπήσει την Τσιουάουα στα Μις Μεξικό 2016, και ήταν η μια από τις δύο νικήτριες του διαγωνισμού.

### Μις Κόσμος 2017
Ως νικήτρια Μις Μεξικό 2016 εκπροσώπησε το Μεξικό στον διαγωνισμό Μις Κόσμος 2017, όπου διεξήχθει στη επαρχία Χαϊνάν της Κίνας. Αναδείχθηκε 1η αναπληρωματική και Μις Κόσμος της Αμερικής, τοποθετώντας για το 2017 Miss World Continental Queens of Beauty.

### Mexican Universal 2020
Το 2020, κέρδισε τον διαγωνισμό Mexicana Universal Chihuahua 2020, και εκπροσώπησε την Τσιουάουα στο Mexicana Universal 2020, το οποίο κέρδισε.

### Μις Υφήλιος 2020
Ως Mexicana Universal 2020, αντιπροσώπευε το Μεξικό στα Μις Υφήλιος 2020, όπου και κέρδισε, στις 16 Μαΐου 2021, στο Seminole Hard Rock Hotel & Casino Hollywood στο Χόλιγουντ, αφού αναβάλλθηκε από τα τέλη του 2020 έως τον Μάιο του 2021 λόγω της πανδημίας COVID-19.

Έγινε η τρίτη Μεξικανή γυναίκα που κέρδισε, μετά την Λουπίτα Τζόουνς το 1991 και την Χιμένα Ναβαρέτε το 2010.

Έσπασε επίσης το ρεκόρ της Μπρουκ Λι ως η διαγωνιζόμενη σε ηλικία 26 ετών και 276 ημερών. Αυτό το ρεκόρ αργότερα σπάστηκε κατά τη διάρκεια του διαγωνισμού Μις Υφήλιος 2022 όταν η Αρμπόνι Γκάμπριελ κέρδισε στην ηλικία των 28 ετών και 300 ημερών.

## Παραπομπές


Κατηγορία:Σελίδες με πηγές CS1 στα Ισπανικά (es)
Κατηγορία:Μεξικανές μοντέλα
Κατηγορία:Μις Υφήλιος
Κομητεία Κάρτερ (Τενεσί)

Η **Κομητεία Κάρτερ** (αγγλ.: *Carter County*) είναι κομητεία στην πολιτεία του Τενεσί των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 56.356 κάτοικοι.  Η διοικητική πρωτεύουσα (*έδρα*) είναι η Ελίζαμπεθτον.  Η κομητεία πήρε το όνομά της προς τιμήν του Λάντον Κάρτερ (1760-1800), ενός πρώιμου άποικου που δραστηριοποιήθηκε στη "Χαμένη Πολιτεία του Φράνκλιν" 1784-1788 απόσχιση από την Πολιτεία της Βόρειας Καρολίνας.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 900 τ.χλμ, εκ των οποίων 880 τ.χλμ είναι στεριά και 17 τ.χλμ  (1,8%) καλύπτονται από ύδατα (λίμνες, ποτάμια). 

## Παρακείμενες Κομητείες
* Κομητεία Σάλιβαν (βορειοδυτικά)
* Κομητεία Τζόνσον (βορειοανατολικά)
* Κομητεία Έιβερι, Βόρεια Καρολίνα (νοτιοανατολικά)
* Κομητεία Μίτσελ, Βόρεια Καρολίνα (νότια)
* Κομητεία Unicoi (νοτιοδυτικά)
* Κομητεία Ουάσινγκτον (δυτικά)

## Παραπομπές

## Εξωτερικοί σύνδεσμοι
* Επίσημη ιστοσελίδα
* Εμπορικό Επιμελητήριο της Κομητείας Ελίζαμπεθτον-Κάρτερ
* Carter County History.com
* Carter County, TNGenWeb - δωρεάν γενεαλογικοί πόροι για την κομητεία
* Ομορφιές της κομητείας Carter
* Συλλογή φωτογραφιών Cy Crumley ET&WNC
* Τμήμα του σερίφη της κομητείας Carter

Κατηγορία:Κομητείες του Τενεσί
Καναπίτσα Σκιάθου

Η **Καναπίτσα** είναι οικισμός και παραλία της Σκιάθου στην Περιφερειακή Ενότητα Σποράδων.

## Γενικά στοιχεία
Η Καναπίτσα βρίσκεται στα νότια παράλια του νησιού σε υψόμετρο 16 μέτρα. Απέχει περίπου 8 χλμ. ΝΔ. από την  πόλη της Σκιάθου ενώ δυτικά της είναι ο Κολιός και βορειοανατολικά ο Αχλαδιάς. Είναι γνωστή για την παραλία της με λεπτή άμμο και κρυστάλλινα νερά. Είναι πλήρως οργανωμένη (με ομπρέλες και ξαπλώστρες) και δραστηριότητες ιστιοσανίδας και καταδύσεων. Επίσης, υπάρχουν αρκετά καταστήματα εστίασης και καταλύματα. Αναφέρονται επίσημα ως ξεχωριστός οικισμός για πρώτη φορά το 1971 να απογράφεται στο Δήμο Σκιάθου και σύμφωνα με την απογραφή του 2011 έχει πληθυσμό 39 κατοίκους.

## Παραπομπές


Κατηγορία:Σκιάθος
Flat white (ρόφημα)

Ο **Flat white** είναι ένα ρόφημα καφέ που αποτελείται από Eσπρέσο (κατά προτίμηση Ριστρέτο), και αφρόγαλα ελαφρώς διογκωμένο. Σερβίρεται σε κούπα μεσαίου μεγέθους και το γάλα αναμιγνύεται από την αρχή με τον καφέ, πράγμα που είναι και από τις βασικές διαφορές του με τον cappuccino, όπου ο διαχωρισμός καφέ και γάλακτος σε στρώσεις είναι εμφανής. Ενώ η προέλευσή του δεν είναι σαφής, την πατρότητα διεκδικούν διάφοροι ιδιοκτήτες καφετεριών στην Αυστραλία και τη Νέα Ζηλανδία.

## Περιγραφή
Η Anette Moldvaer δηλώνει ότι το Flat white αποτελείται από διπλό εσπρεσο (50 ml / 1.5 fl oz) και περίπου 130 ml (4 fl oz) κρύου γάλακτος χτυπημένο σε αφρόγαλα 5 mm (0.25 ιντσών).  &nbsp;Το ελάχιστα διογκωμένο γάλα αναμειγνύεται προσεκτικά με τον καφέ, με στόχο μια πυκνή κρέμα, που είναι χαρακτηριστική του ροφήματος. Μπορεί να παρασκευάζεται με μία δόση μονού espresso, αλλά αρκετοί προτιμούν να χρησιμοποιούν διπλό Ristretto, για εντονότερη γεύση espresso.  

## Παραπομπές

Κατηγορία:Καφές
Τίτος Ατίλιος Ρούφος Τιτιάνος

Ο **Τίτος Ατίλιος Ρούφος Τιτιανός** (λατινικά: Titus Atilius Rufus Titianus) ήταν Ρωμαίος συγκλητικός, ο οποίος έδρασε κατά το πρώτο μισό του 2ου αιώνα μ.Χ. Ήταν τακτικός ύπατος το έτος 127 μαζί με τον Μάρκο Γάβιο Σκύλλα Γαλλικιανό. Ο Πάουλ φον Ρόντεν υποθέτει ότι ο Τιτιανός πιθανώς ήταν γιος του Τίτου Αττίλιου Ρούφου, επικατασταθείς ύπατος (*consul suffectus*) κάποια χρονιά πριν το 80. Ήταν μέλος της Ατίλιας γενιάς.

## Παραπομπές


Κατηγορία:Ύπατοι της Ρωμαϊκής Αυτοκρατορίας
Γεράσιμος Άννινος

Ο **Γεράσιμος Χ. Άννινος** (1891-1964) ήταν Έλληνας δημοσιογράφος και λογοτέχνης, γιος του επίσης λογοτέχνη και δημοσιογράφου Μπάμπη (Χαράλαμπου) Άννινου.

Ο Γ. Άννινος γεννήθηκε στην Αθήνα και εργάσθηκε αρχικώς ως τραπεζικός υπάλληλος. Αργότερα συνεργάσθηκε με την εφημερίδα *[[Πρωία]]* (από το 1925 μέχρι το 1944) και με πολλές άλλες αθηναϊκές εφημερίδες και λογοτεχνικά περιοδικά. Από τα πεζογραφήματά του τα γνωστότερα είναι τα εξής:

* *Η Φλωρεντινή πριγκήπισσα* (1925)
* *Νίκος Γερίνης* (1926)
* *Παράξενη ιστορία* (1926)

Υπήρξε επίσης μεταφραστής πολλών ξένων λογοτεχνικών έργων, τόσο πεζών όσο και έμμετρων, ενώ έγραψε και στίχους, που συγκεντρώθηκαν στη συλλογή *Τραγούδια 1920-1940 - Πρώτη σειρά* (εκδόθηκε το 1947).

Μετά τον θάνατό του, με τη φροντίδα της συζύγου του, συγκεντρώθηκαν τα χρονογραφήματά του σε έναν τόμο 360 σελίδων, που εκδόθηκε το 1966 υπό τον τίτλο *Το χρονογράφημα*.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 767

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Μητροπολίτης Κεφαλληνίας Ιωαννίκιος

Ο **Κεφαλληνίας Ιωαννίκιος** (κατά κόσμον **Ιωάννης Άννινος**, 1731 - 15 Απριλίου 1817) ήταν πρώτα Αρχιεπίσκοπος και κατόπιν Μητροπολίτης Κεφαλληνίας. Υπήρξε ο πρώτος (και παραμένει ο μοναδικός μέχρι σήμερα) Επίσκοπος, Αρχιεπίσκοπος ή Μητροπολίτης Κεφαλληνίας με αυτό το ιερατικό όνομα (Ιωαννίκιος).

Γεννήθηκε στο Αργοστόλι, καταγόμενος από την αριστοκρατική κεφαλονίτικη οικογένεια των Μιχερακάτων, και έγινε μοναχός και αργότερα Ηγούμενος της Ιεράς Μονής Παναγίας των Σισσίων Κεφαλληνίας. Στις 21 Οκτωβρίου 1783 εξελέγη τοπικά Αρχιεπίσκοπος Κεφαλληνίας, Ζακύνθου, Ιθάκης και Στροφάδων, τίτλος που από τον Σεπτέμβριο του 1799, μετά από απόφαση του Πατριάρχη Κωνσταντινουπόλεως Νεοφύτου Ζ΄ περί ανυψώσεως της αρχιεπισκοπής, άλλαξε σε «Μητροπολίτης Κεφαλληνίας», τον οποίο και διετήρησε μέχρι την ημέρα του θανάτου του. Επίσκοπος χειροτονήθηκε περί τον Ιούνιο του 1784, στον Ιερό Ναό Γενεθλίου της Θεοτόκου Ρακαντζή Αργοστολίου. Τη χειροτονία τέλεσε ο Μητροπολίτης Χριστιανουπόλεως Μακάριος, συμπαραστατούμενος από τους Επισκόπους Αμυκλών και Κορώνης. Στον αρχιεπισκοπικό θρόνο της Κεφαλληνίας ο Ιωαννίκιος διαδέχθηκε τον Γεράσιμο Β΄ (Κλαδά).

Επί της αρχιεπισκοπίας του Ιωαννικίου οι Γάλλοι κατέλυσαν το Βενετικό κράτος και κατέλαβαν (1797) την Κεφαλληνία, τη Ζάκυνθο και τα υπόλοιπα Επτάνησα. Στην Κεφαλληνία συνέστησαν τοπική κυβέρνηση με βάση τα δημοκρατικά ιδεώδη της πρόσφατης τότε Γαλλικής Επαναστάσεως, και ο Ιωαννίκιος διετέλεσε μέλος αυτής της κυβερνήσεως. Παρέστη έτσι σε τελετές συμβολικής σημασίας, όπως στη φύτευση του «Δένδρου της Ελευθερίας» στην κεντρική πλατεία του Αργοστολίου και στην καύση της «Χρυσής Βίβλου» («Λίμπρο ντ' Όρο»), που διέκρινε τους κατοίκους σε γαλαζοαίματους και «κοινούς θνητούς». Το 1798 ο Ιωαννίκιος υποδέχθηκε τον Ρώσο ναύαρχο που  είχε έλθει στην Κεφαλονιά. Μετά τον θάνατό του, σε ηλικία 85 ετών, η Μητρόπολη Κεφαλληνίας παρέμεινε «σε χηρεία» επί τεσσεράμισυ έτη, μέχρι που ορίσθηκε τοποτηρητής της ο Παρθένιος (κατά κόσμο Μακρής ή Πασουμακάς) στις 28 Νοεμβρίου 1821, ο οποίος έγινε τελικώς ο επόμενος Μητροπολίτης στις 13 Μαρτίου 1824.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 767

## Εξωτερικοί σύνδεσμοι
* «Ο Πανιερώτατος Μητροπολίτης Κεφαλληνίας και Ζακύνθου κυρός Ιωαννίκιος (1731-1817)»

Ιωαννικιος 01
Άννινος

Το ελληνικό επώνυμο **Άννινος** αναφέρεται κυρίως σε μέλη της αριστοκρατικής Οικογένειας Άννινου της Κεφαλονιάς. Μερικά από αυτά, ή άλλα συνεπώνυμα, είναι τα παρακάτω πρόσωπα:

* Αθανάσιος Άννινος (1713-1748), αγιογράφος
* Αναστάσιος Άννινος (β΄ μισό 17ου αιώνα), στρατιωτικός
* Ανδρέας Άννινος (18ος αι.), στρατιωτικός, εγγονός του Αναστασίου
* Ανδρέας Άννινος (19ος αι.), πολιτικός και στρατιωτικός
* Γεράσιμος Άννινος (1891-1964), δημοσιογράφος και λογοτέχνης, γιος του Μπάμπη (Χαράλαμπου)
* Γεώργιος Αννινός, κολυμβητής που αγωνίστηκε στους Ολυμπιακούς Αγώνες του 1896 στην Αθήνα
* Θέμος Άννινος (1845-1916), γελοιογράφος
* Θεόδωρος Άννινος (1923-2010), δήμαρχος Πατρέων
* Ιωάννης Άννινος (1731-1817), το κατά κόσμο όνομα του Μητροπολίτη Κεφαλληνίας Ιωαννίκιου
* Ιωάννης Άννινος (1798-1890), λόγιος, νομομαθής και βουλευτής της Ιονίου Βουλής
* Κωνσταντίνος Άννινος (1917-1942), ανθυποπλοίαρχος του ελληνικού πολεμικού ναυτικού, που σκοτώθηκε κατά τη βύθιση του υποβρυχίου «Τρίτων»
* Μιλτιάδης Άννινος Καβαλιεράτος (1863-1954), αρχαιολόγος, λόγιος και πολιτικός (βουλευτής Σάμης)
* Φαίδων Άννινος-Καβαλιεράτος (γενν. 1912), διπλωμάτης και υπουργός Εξωτερικών
* Χαράλαμπος (Μπάμπης) Άννινος (1852-1934), δημοσιογράφος, ποιητής και θεατρικός συγγραφέας
* Χερουβείμ Άννινος (1890-1952), Μητροπολίτης Παροναξίας (1935-1945) και μετέπειτα Τρίκκης και Σταγών

:: Ως βαπτιστικό όνομα μπορεί να αναφέρεται στον:

* Άννινο Μαρκουλλίδη (γενν. 1971), Κύπριο αθλητή του στίβου (δρομέα ταχύτητας)

:: Επίσης το όνομα μπορεί να αναφέρεται στην:

* Πυραυλάκατο «Άννινος» του ελληνικού πολεμικού ναυτικού (ονομάσθηκε προς τιμή του Κωνσταντίνου Άννινου)
Ανορθίτης

Ο **ανορθίτης** (και αγγλ.-γαλλ. *anorthite*, από το αρχαίο ελληνικό στερητικό μόριο *αν* και το επίθετο *ορθός*) είναι πυριτικό ορυκτό, το μετά ασβεστίου τερματικό μέλος της σειράς ορυκτών των πλαγιοκλάστων αστρίων. Δεν πρέπει να συγχέεται με το *πέτρωμα* ανορθοσίτη. Ο μοριακός χημικός τύπος του καθαρού ανορθίτη είναι **Ca[[Αργίλιο|Al]]<sub>2</sub>[[Πυρίτιο|Si]]<sub>2</sub>O<sub>8</sub>**, ενώ ως ορυκτό συμβολίζεται με **An**. Ο ανορθίτης ανευρίσκεται μέσα σε μαγνησιούχα και σιδηρούχα εκρηξιγενή πετρώματα, και είναι σπάνιος στη Γη, αλλά αφθονεί στη Σελήνη.

## Ορυκτολογία
Ο ανορθίτης είναι το ένα τερματικό μέλος της σειράς ορυκτών των πλαγιοκλάστων αστρίων, με το άλλο τερματικό μέλος να είναι ο αλβίτης (NaAlSi3O8). Η ονομασία αναφέρεται και σε ενδιάμεσες συστάσεις πλαγιοκλάστων με περισσότερο από 90% μοριακή σύσταση από καθαρό ανορθίτη. Η σύσταση των πλαγιοκλάστων αστρίων εκφράζεται συχνά ως μοριακό ποσοστό **An%** ή (για συγκεκριμένη ποσότητα) Ann, όπου n = Ca/(Ca + Na) × 100. Αυτή η εξίσωση βρίσκει εφαρμογή κυρίως στα γήινα δείγματα, ενώ στα σεληνιακά πετρώματα χρειάζεται πιθανότατα να συμπεριλάβει και άλλα κατιόντα, όπως του δισθενούς σιδήρου, προκειμένου να ερμηνεύσει αποκλίσεις μεταξύ οπτικώς και δομικώς (με σκέδαση ακτίνων Χ) αποκτηθέντων δεδομένων από σεληνιακούς ανορθίτες.

Σε κανονική πίεση, ο καθαρός (An100) ανορθίτης τήκεται (λιώνει) σε θερμοκρασία 1.553 °C.

## Παρουσία
Ο ανορθίτης συναντάται σπανίως στον φλοιό της Γης, μέσα σε μαγνησιούχα και σιδηρούχα εκρηξιγενή πετρώματα. Συναντάται επίσης σε κοκκώδη μεταμορφωσιγενή πετρώματα που έχουν μεταμορφωθεί σε υψηλές θερμοκρασίες (σε ανθρακικά και κορουνδιακά αποθέματα). Χαρακτηριστικές περιοχές του (*type locality*, TL) είναι το Όρος Σόμμα (ουσιαστικά το ηφαιστειακό συγκρότημα του Βεζούβιου) και η κοιλάδα Βάλλε ντι Φάσσα, στην Ιταλία. Στην Ελλάδα συναντάται ως κύριο συστατικό στα ενδοπολυγενή εγκλείσματα σε κοιλότητες σαντορινίτη της Σαντορίνης, καθώς και σε κοιλότητες μέσα σε λάβες των εκρήξεων Αγ. Γεωργίου και Δάφνης (επίσης στη Σαντορίνη) μαζί με φασσαΐτη, ολιβίνη, τιτανίτη και βολλαστονίτη. Σε ίχνη έχει επίσης εντοπισθεί στη Νάξο και τη Ρόδο. Ο ανορθίτης περιγράφηκε για πρώτη φορά το έτος 1823. Είναι πιο σπάνιο στα επιφανειακά πετρώματα από ό,τι θα ανέμενε κάποιος, εξαιτίας του υψηλού δυναμικού διαβρώσεως που έχει.

Το ορυκτό αποτελεί σημαντικό συστατικό της επιφάνειας της Σελήνης πλην των «θαλασσών» της. Το δείγμα «Genesis Rock», που συλλέχθηκε από τη Σελήνη το 1971 από την αποστολή *[[Απόλλων 15]]*, είναι ανορθοσίτης, ένα πέτρωμα που αποτελείται κατά μεγάλο μέρος από ανορθίτη. Ανορθίτης ανακαλύφθηκε επίσης σε δείγματα σκόνης από τον κομήτη Wild 2 που έφερε στη Γη η αποστολή *[[Stardust]]* το 2006, ενώ το ορυκτό αποτελεί σημαντικό συστατικό των πλούσιων σε ασβέστιο και αργίλιο εγκλεισμάτων σε σπάνια είδη χονδριτών μετεωριτών.

## Δείτε επίσης
* Κατάλογος ορυκτών
* Γεωλογία της Σελήνης

## Παραπομπές


## Πηγές
* Βετούλης, Δομένικος: Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 5, σελ. 783

Κατηγορία:Τεκτοπυριτικά ορυκτά
Κατηγορία:Ορυκτά του ασβεστίου
Κατηγορία:Τρικλινή ορυκτά
Vampire Knight

Το **Vampire Knight** είναι ένα ιαπωνικό μάνγκα που γράφτηκε από την Μάτσουρι Χίνο. Εκδόθηκε από το 2004 εώς το 2013 στο περιοδικό Lala.

Έχουν κυκλοφορήσει τρεις νουβέλες κι ένα σίκουελ μάνγκα με το όνομα Vampire Knight Memories.

Η σειρά κόμικ ξεκίνησε να εκδίδεται το 2004 και ολοκληρώθηκε το 2013 με 19 τόμους.

Η αγλλική μετάφραση εκδίδεται από το περιοδικό Shojo Beat από την εταιρεία της Viz Media.

## Πλοκή
Ο Kaien Cross θέλει να πετύχει μία ειρηνική συνήπαρξη μεταξύ των ανθρώπων και των βαμπίρ.Ωστόσο κρύβει το γεγονός ότι οι μαθητές του νυχτερινού τμήματος είναι βαμπίρ.

Ορίζει για φύλακες την κόρη του,την Yuki και τον προστατευόμενο του,τον Zero Kiryu για να κρατήσουν μυστικό την ύπαρξη των βαμπίρ από τους υπόλοιπους μαθητές.

## Άνιμε
Το μάνγκα έχει πάρει μία προσαρμογή σε άνιμε από το στούντιο Deen.Τον Απρίλιο του 2008 πραγματοποιήθηκε η πρεμίερα της πρώτης σεζόν κι τον Οκτώβριο του 2008 κυκλοφόρησε η δεύτερη σεζόν.

## Καστ

* Έζρα Γουέιζ
* Βικ Μινιόνα
* Μέλα Λι
* Κρίστοφερ Κορέυ Σμίθ
* Μπράις Πάπενμπρουκ
* Τρόυ Μπέικερ
* Στιβ Σταλέυ
* Κάρι Σάβατζ
* Ντόροθυ Έλιας Φαχν
* Σπαίκ Σπένσερ
* Τράβις Γουίλινγκχαμ
* Λόρα Μπείλι
* Έρικ Ντάβιες
* Μισέλ Ραφ

## Νουβέλες

Οι νουβέλες Vampire Knight:Ice Blue Sin,Vampire Knight Fleeting Dreams & Vampire Knight:Noir's Trap γράφτηκαν από την Αγιούνα Φουτζισάκι.

## Vampire Knight Memories
Το Vampire Knight Memories είναι το άμεσο σίκουελ του Vampire Knight.Το κόμικ εκδίδεται από τον Νοέμβριο του 2013 στο περιοδικό Lala DX στις εκδόσεις Hana to yume από την εταιρία της Hakusensha.Η δημιουργός δήλωσε μέσα στον Οκτώβριο του 2024 ότι το κόμικ θα ολοκληρωθεί τον Αύγουστο του 2025.

Η αγγλική μετάφραση εκδίδεται από την Viz Media.

Ο Kaname έχει ξυπνήσει από τον ύπνο του μετά από χίλια χρόνια ως άνθρωπος χωρίς να θυμάται την περασμένη του ζωή ως βαμπίρ.Γνωρίζει δύο κορίτσια,την Ai την κόρη του μαζί με την αδελφή της,την Ren.

Τα δύο κορίτσια του διηγούνται ιστορίες από το παρελθόν.Πριν από χίλια χρόνια οι σχέσεις μεταξύ ανθρώπων και βαμπίρ έχουν φτάσει στα άκρα.

Ο Zero και η Yuki προσπαθούν να φέρουν ειρήνη ανάμεσα σε αυτές τις δύο κοινωνίες.Ο καιρός θα περάσει μέχρι που ο Zero και η Yuki θα γίνουν ζευγάρι.

Κατηγορία:Υπερφυσικά anime και manga
Κατηγορία:Studio Deen
Κατηγορία:Shōjo anime και manga
Κατηγορία:Anime και manga σκοτεινής φαντασίας
Κατηγορία:Aniplex
Κατηγορία:Σελίδες με πηγές CS1 στα Ιαπωνικά (ja)
Κατηγορία:Λήμματα που περιέχουν κείμενο στα ιαπωνικά
Μαγδαληνή Μπουοντελμόντι

Η **Μαγδαληνή Μπουοντελμόντι** (, αποβιώσασα σε ημερομηνία ύστερη της 11ης Μαρτίου 1401) ήταν σύζυγος του κόμη Λεονάρδου Α΄ Τόκκου της Κεφαλονιάς και Ζακύνθου. Ήταν κόρη του Μανέντε Μπουοντελμόντι και της Λάπα Ατσαγιόλι, ανιψιά του Νικολό Ατσαγιόλι , καθώς και αδερφή του Ησαύ Μπουοντελμόντι.

Κατά το χρονικό διάστημα μεταξύ 1375 και 1376, ο σύζυγός της, Λεονάρδος Α΄ Τόκκος, απεβίωσε, με συνέπεια η ίδια να καταστεί ως αντιβασίλισσα για λογαριασμό του υιού της, Καρόλου Α΄ Τόκκου, θέση την οποία και διατήρησε έως, τουλάχιστον, το 1388. Η Μαγδαληνή απεβίωσε σε ημερομηνία ύστερη της 11ης Μαρτίου 1401.

## Οικογένεια
Μέσω του γάμου της με τον Λεονάρδο Α΄ Τόκκο απέκτησε, συνολικά, πέντε γνωστούς απογόνους, οι οποίοι ήσαν οι κάτωθι: 
* Πετρονίλα, αποβιώσασα το 1410, σύζυγος του Νικκολό νταλλε Κάρτσερι, δούκα της Νάξου, αποβιώσαντα το 1383, καθώς και, στη συνέχεια, του Νικολό Βενιέρ, υιού του δόγη Αντόνιο Βενιέρ. 
* Ιωάννα και Σουζάντα, σύζυγοι, αντιστοίχως, του Ενρίκο ντι Βεντιμίλια, κόμη του Τζεράτσι, και του Νίκολα Ρούφφο, κόμη του Καταντζάρο, αντιβασιλέα της Καλαβρίας, μαρκησίου του Κοτρόνε.
* Κάρολος Α΄ Τόκκος, αποβιώσας το 1429, διάδοχος του Λεονάρδου ως παλατινός κόμης, καθώς και, στη συνέχεια, ως δεσπότης της Ηπείρου. 
* Λεονάρδος Β΄ Τόκκος, αποβιώσας σε ημερομηνία ύστερη του 1414, άρχοντας της Ζακύνθου, κυβερνήτης της Κορίνθου, άρχοντας της Γλαρέντζας, καθώς και του Αγγελοκάστρου.

## Παραπομπές


## Πηγές
*  
*  
*  

Κατηγορία:Παλατινή Κομητεία Κεφαλληνίας και Ζακύνθου
Κατηγορία:Κόμισσες της Ιταλίας
Μαγδαληνη
Κομητεία Κεντ

Η **Κομητεία Κεντ** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:
*Κομητεία Κεντ (Μέριλαντ)
*Κομητεία Κεντ (Μίσιγκαν)
*Κομητεία Κεντ (Ντέλαγουερ)
*Κομητεία Κεντ (Ρόουντ Άιλαντ)
*Κομητεία Κεντ (Τέξας)
 

Κατηγορία:Ονομασίες κομητειών των Ηνωμένων Πολιτειών
Κομητεία Λόγκαν

Η **Κομητεία Λόγκαν** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:

*Κομητεία Λόγκαν (Άρκανσο)
*Κομητεία Λόγκαν (Βόρεια Ντακότα)
*Κομητεία Λόγκαν (Δυτική Βιρτζίνια)
*Κομητεία Λόγκαν (Ιλινόι)
*Κομητεία Λόγκαν (Κάνσας)
*Κομητεία Λόγκαν (Κεντάκι)
*Κομητεία Λόγκαν (Κολοράντο)
*Κομητεία Λόγκαν (Νεμπράσκα)
*Κομητεία Λόγκαν (Οκλαχόμα)
*Κομητεία Λόγκαν (Οχάιο)

Κατηγορία:Ονομασίες κομητειών των Ηνωμένων Πολιτειών
Κομητεία Μίτσελ

Η **Κομητεία Μίτσελ** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:

*Κομητεία Μίτσελ (Άιοβα)
*Κομητεία Μίτσελ (Βόρεια Καρολίνα)
*Κομητεία Μίτσελ (Κάνσας)
*Κομητεία Μίτσελ (Τέξας)
*Κομητεία Μίτσελ (Τζόρτζια)
 

Κατηγορία:Ονομασίες κομητειών των Ηνωμένων Πολιτειών
Κομητεία Σάλιβαν

Η **Κομητεία Σάλιβαν** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:

*Κομητεία Σάλιβαν (Ιντιάνα)
*Κομητεία Σάλιβαν (Μιζούρι)
*Κομητεία Σάλιβαν (Νέα Υόρκη)
*Κομητεία Σάλιβαν (Νιου Χάμσαϊρ)
*Κομητεία Σάλιβαν (Πενσυλβάνια)
*Κομητεία Σάλιβαν (Τενεσί)

Κατηγορία:Ονομασίες κομητειών των Ηνωμένων Πολιτειών
Κομητεία Νέλσον (Βιρτζίνια)

Η **Κομητεία Νέλσον** (αγγλ.: *Nelson County*) είναι κομητεία στην πολιτεία της Βιρτζίνια των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 14.775 κάτοικοι.  Η έδρα της κομητείας είναι το Λόβινγκστον. 

Η κομητεία Νέλσον  δημιουργήθηκε το 1807 από την κομητεία Άμχερστ. Η κυβέρνηση σχηματίστηκε το επόμενο έτος. Η κομητεία πήρε το όνομά της από τον Τόμας Νέλσον Τζούνιορ, που υπέγραψε τη Διακήρυξη της Ανεξαρτησίας των ΗΠΑ, ο οποίος υπηρέτησε ως Κυβερνήτης της Βιρτζίνια το 1781. Μια προηγούμενη κομητεία της Βιρτζίνια, που επίσης ονομάστηκε προς τιμήν του, έγινε μέρος του Κεντάκι όταν χωρίστηκε από τη Βιρτζίνια το 1792.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 474 τετραγωνικά μίλια (1.230 km2), εκ των οποίων 471 τετραγωνικά μίλια (1.220 km2) είναι στεριά και 3,5 τετραγωνικά μίλια (9,1 km2) καλύπτονται από ύδατα (λίμνες, ποτάμια). Τα βουνά Μπλου Ριτζ 
αποτελούν το βορειοδυτικό όριο της κομητείας. Ο ποταμός Τζέιμς αποτελεί το όριο στα νοτιοανατολικά. Εσωτερικά, η κομητεία Νέλσον αποτελείται από τους ποταμούς Ρόκφις,Τάι και Πίνεϊ, μαζί με πολλούς γνωστούς κολπίσκους.

### Γειτονικές κομητείες

* Κομητεία Αουγκούστα – βορειοδυτικά
* Κομητεία Άλμπεμαρλ – βορειοανατολικά
* Κομητεία Μπάκιγχαμ – νοτιοανατολικά
* Κομητεία Άποματοξ – νότια
* Κομητεία Άμχερστ – νοτιοδυτικά
* Κομητεία Ρόκμπριτζ – δυτικά

## Παραπομπές

## Εξωτερικοί σύνδεσμοι
* Επίσημος ιστότοπος της κομητείας Nelson
* Wintergreen Resort
* ''Περιοδικό Blue Ridge Life''

Κατηγορία:Κομητείες της Βιρτζίνια
Κομητεία Κλίβελαντ (Οκλαχόμα)

Η **Κομητεία Κλίβελαντ** (αγγλ.: *Cleveland County*) είναι κομητεία που βρίσκεται στο κεντρικό τμήμα της 
πολιτείας της Οκλαχόμα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 295.528 κάτοικοι,  καθιστώντας την την τρίτη πιο πυκνοκατοικημένη κομητεία στην Οκλαχόμα. Έδρα της κομητείας είναι το Νόρμαν.  Η κομητεία πήρε το όνομα της από τον Πρόεδρο των ΗΠΑ Γκρόβερ Κλίβελαντ. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,450 τ.χλμ, εκ των οποίων 1,400 τ.χλμ  είναι στεριά και 49 τ.χλμ (3,5%) καλύπτονται από ύδατα (λίμνες, ποτάμια).  Είναι η όγδοη μικρότερη κομητεία της πολιτείας. 

Η κομητεία Κλίβελαντ περιέχει τη δεξαμενή Lake Thunderbird, που κατασκευάστηκε μεταξύ 1962 και 1965. Τα νερά του κάλυπταν τον προηγούμενο οικισμό του Ντένβερ.  

## Παρακείμενες Κομητείες
* Κομητεία της Οκλαχόμα − βόρεια
* Κομητεία Ποταγουάταμι (ανατολικά)
* Κομητεία McClain − νοτιοδυτικά
* Καναδική κομητεία − βορειοδυτικά

## Παραπομπές

## Εξωτερικοί σύνδεσμοι
* Εγκυκλοπαίδεια Ιστορίας και Πολιτισμού της Οκλαχόμα - Κομητεία Κλίβελαντ
* Ψηφιακές χάρτες της Οκλαχόμα: Ψηφιακές συλλογές της Οκλαχόμα και της Ινδικής Επικράτειας

Κατηγορία:Κομητείες της Οκλαχόμα
Θόδωρος Τζιόλας

Ο **Θόδωρος Τζιόλας** (Μαυροθάλασσα Σερρών, 3 Μαΐου 1960) είναι Έλληνας παλαίμαχος ποδοσφαιριστής.

## Ποδοσφαιρική καριέρα
Ο Τζιόλας πραγματοποίησε τα πρώτα ποδοσφαιρικά του βήματα στην ομάδα του χωριού του , τον **Άρη Μαυροθάλασσας Σερρών**, προτού μεταπηδήσει το 1977 στον Α.Ο. Καβάλας. Με τους «Αργοναύτες» αγωνίστηκε σχεδόν για μια επταετία τόσο στην Α’ (1978-82) όσο και στη Β΄Εθνική (1982-84), ως κεντρικός αμυντικός και αμυντικό χαφ. 

Το καλοκαίρι του 1984, μεταγράφηκε στον Άρη Θεσσαλονίκης και αποτέλεσε βασικό και αναντικατάστατο στέλεχος της ομάδας.
Στον Άρη αγωνίστηκε για 6 σεζόν, έχοντας 137 συνολικά συμμετοχές σε όλες τις διοργανώσεις και σκοράροντας 8 τέρματα (115 συμμετοχές στο Πρωτάθλημα με 6 τέρματα και 22 συμμετοχές στο Κύπελλο Ελλάδας με 2 τέρματα). Πραγματοποίησε το ντεμπούτο του με την κίτρινη φανέλα στις 23 Σεπτεμβρίου 1984, στο νικηφόρο εντός έδρας αγώνα της ομάδας του, με τον Πιερικό (τελικό σκορ 2-0).

Υπήρξε μέλος της Ελληνικής Ολυμπιακής ομάδας κατά την περίοδο 1987-88. 

Ωστόσο ένας πολύ σοβαρός τραυματισμός στο γόνατο (1989), τον κράτησε εκτός αγωνιστικών χώρων και τελικά αποδεσμεύθηκε από το Άρη το 1990, δίνοντας παράλληλα και τέλος στην αθλητική του καριέρα.

O βετεράνος ποδοσφαιριστής υπήρξε από τους πρώτους που δημιούργησαν γήπεδα με συνθετικό χλοοτάπητα στην Θεσσαλονίκη και σήμερα διατηρεί επιχείρηση με γήπεδα μίνι ποδοσφαίρου στην περιοχή της Θέρμης Θεσσαλονίκης.

## Παραπομπές

## Πηγές
*Προφίλ Θ. Τζιόλα στο transfermarkt.com
* Προφίλ του Θ. Τζιόλα στο oiassoitouareos.gr

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κομητεία Κεντ (Μέριλαντ)

Η **Κομητεία Κεντ** (αγγλ.: *Kent County*) είναι κομητεία στην πολιτεία του Μέριλαντ των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 19.198 κάτοικοι,  που την καθιστά τη λιγότερο πυκνοκατοικημένη κομητεία στο Μέριλαντ. Έδρα της κομητείας είναι το Τσέστερταουν.  Η κομητεία πήρε το όνομα της από την κομητεία του Κεντ στην Αγγλία. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,070 τ.χλμ, εκ των οποίων 720 τ.χλμ  είναι ξηρά και 350 τ.χλμ (33%) καλύπτονται από ύδατα (λίμνες, ποτάμια). 

## Παρακείμενες Κομητείες
* Κομητεία Σέσιλ  (βόρεια)
* Κομητεία του Νιου Καστλ, Ντέλαγουερ (βορειοανατολικά)
* Κομητεία της Βασίλισσας Άννας (νότια)
* Κομητεία Κεντ, Ντέλαγουερ (νοτιοανατολικά)

## Παραπομπές

## Εξωτερικοί σύνδεσμοι
* Επίσημος ιστότοπος της κομητείας Κεντ

Κατηγορία:Κομητείες του Μέριλαντ
Λουντμίλα Ελισάβετ του Σβάρτσμπουργκ-Ρούντολστατ

Η **Λουντμίλα-Ελισάβετ**, γερμ.: *Ludmilla Elisabeth of Schwarzburg-Rudolstadt,* επίσης *Ludomilla* ή  *Ludämilie* (7 Απριλίου 1640 - 12 Μαρτίου 1672) από τον Οίκο του Σβάρτσμπουργκ ήταν κόρη τού κόμη τού Σβάρτσμπουργκ-Ρούντολστατ.

## Βιογραφία
Ήταν κόρη του Λουδοβίκου-Γκύντερ Α΄ του Σβάρτσμπουργκ-Ρούντολστατ και τής Αιμιλίας, κόρης του Αντωνίου Β΄ κόμη του Όλντενμπουργκ-Ντέλμενχορστ. Ο πατέρας της είχε αποβιώσει το 1646, και μεγάλωσε με αυστηρό Προτεσταντική τρόπο από τη μητέρα της.

Η Λουντμίλα είχε ταλέντα για τις τέχνες και τις επιστήμες. Ζούσε με τη μητέρα της στο κάστρο Φρήντενσμπουργκ. Η πεθερά της, Αιμιλία-Γιουλιάνα, την ενέπνευσε να γράφει ύμνους. Επίσης επηρεάστηκε από τον Αχασβήρο Φριτς, ο οποίος αργότερα έγινε Καγκελάριος τού αδελφού της Αλβέρτου-Αντωνίου.

Μετά το τέλος τής μητέρας της το 1670, η Λουντμίλα και οι τρεις αδελφές της μετακόμισαν στην κατοικία τού αδελφού τους στο Ρούντολστατ. Το 1671 αρραβωνιάστηκε με τον Χριστιανό-Γουλιέλμο Α΄ του Σβάρτσμπουργκ-Ζόνντερσχαουζεν. Ωστόσο, πριν μπορέσει να παντρευτεί, η Λουμίλα και δύο από τις αδελφές της απεβίωσαν κατά τη διάρκεια μίας επιδημίας ιλαράς το 1672.

Οι ύμνοι της δημοσιεύθηκαν στη Ρούντολστατ το 1687 με τίτλο D*ie Stimme der Freundin, d. i. Geistliche Lieder, welche aus brünstiger und biß ans Ende beharrter Jesusliebe verfertigt und gebraucht Weiland die Hochgebohrne Gräfin und Fräulein Ludämilia Elisabeth, Gräfin Und Fräuleine zu Schwartzburg und Hohensteins Christseligen Andenckens* ("Η φωνή ενός φίλου, ήτοι πνευματικά τραγούδια για τη μνήμη της αξιότιμης Λουντμίλας-Ελισάβετ κόμισσας τού Σβάρτσμπουργκ και βαρόνης τού Χόενσταϊν, η οποία αγάπησε έντονα και επίμονη τον Ιησού, τον Σωτήρα της"). Ο ύμνος της "Jesus, Jesus, nichts als Jesu" μεταφράστηκε ως "Ιησού, Ιησούς και Μόνον Ιησούς".

## Πρόγονοι





## Αναφορές

## Βιβλιογραφία
* 

Κατηγορία:Γερμανίδες κόμισσες
Κατηγορία:Οίκος του Σβάρτσμπουργκ
Λουδοβίκος Φρειδερίκος Β΄ του Σβάρτσμπουργκ-Ρούντολστατ

Ο **Λουδοβίκος-Φρειδερίκος Β ́**, γερμ.: *Louis Frederick II, fürst von Schwarzburg-Rudolstadt* (Ρούντολστατ, 9 Αυγούστου 1767 - Ρούνρολστατ, 28 Απριλίου 1807) από τον Οίκο του Σβάρτσμπουργκ ήταν από το 1793 έως το 1807 κυβερνών πρίγκιπας του Σβάρτσμπουργκ-Ρούντολστατ.

## Βιογραφία
Γεννήθηκε στις 9 Αυγούστου 1767 στο Ρούντολστατ και ήταν το δεύτερο παιδί και ο πρώτος γιος του τότε Φρειδερίκου-Καρόλου διαδόχου πρίγκιπα της Σβάρτσμπουργκ-Ρούντολστατ και τής πρώτης συζύγου του Φρειδερίκης-Σοφίας-Αυγούστας, κόρης του Ιωάννη-Φρειδερίκου πρίγκιπα τού Σβάρτσμπουργκ-Ρούντολστατ. Εκείνη την εποχή ο παππούς του ΛουδοβίκοςΓκύντερ Β΄ κυβερνούσε το πριγκιπάτο. Το 1789 ο Λουδοβίκος-Φρειδερίκος και ο αδελφός του Κάρολος-Γκύντερ πήγαν στη Γενεύη και σε άλλα προορισμούς, για την εκπαίδευσή τους. Κατά τη διάρκεια αυτού τού ταξιδιού έμαθαν για τα γεγονότα της Γαλλικής Επανάστασης.

Στις 21 Ιουλίου 1791 νυμφεύτηκε την Καρολίνα της Έσσης-Χόμπουργκ, κόρη τού Φρειδερίκου Ε΄ λαντγκράβου της Έσσης-Χόμπουργκ.

## Οικογένεια
μικρογραφία|Καρολίνα, πριγκίπισσα του Σβάρτσμπουργκ-Ρούντολστατ.
Από τον γάμο του πρίγκιπα με την Καρολίνα, κόρη του Φρειδερίκου Ε΄ λαντγκράβου της Έσσης-Χόμπουργκ, γεννήθηκαν τα ακόλουθα παιδιά:
* Καρολίνα-Αυγούστα (1792-1794), απεβ. 2 ετών. 
* Φρειδερίκος-Γκύντερ (1793-1867), πρίγκιπας του Σβάρτσμπουργκ-Ρούντολστατ. Νυμφεύτηκε πρώτα το 1816 την Αυγούστα του Άνχαλτ-Ντέσαου (1793-1854), μετά το 1855 την Ελένη τού Άνχαλτ-Ντέσαου (1835-1860), και έπειτα το 1861 τη Λυδία-Μαρία Σούλτζε (1840-1909).
* Θέκλα (1795-1861), παντρεύτηκε το 1817 τον Όθωνα-Βίκτωρα πρίγκιπα του Σόνμπουργκ-Βάλντενμπουργκ (1785-1859).
** Ματθίλδη 1826-1914, παντρεύτηκε τον Αδόλφο του Σβάρτσμπουργκ-Ρούντολστατ.
*** Γκύντερ-Βίκτωρ 1852-1925, πρίγκιπας του Σβάρτσμπουργκ.
* Καρολίνα (1796), απεβ. νήπιο.
* Αλβέρτος (1798-1869), πρίγκιπας του Σβάρτσμπουργκ-Ρούντολστατ. Νυμφεύτηκε το 1827 την Αυγούστα-Λουίζα του Ζολμς-Μπράουνφελς (1804-1865).
* Βερνάρδος, πρίγκιπας του Σβάρτσμπουργκ-Ρούντολστατ (1801-1816).
* Ρούντολφ, πρίγκιπας του Σβάρτσμπουργκ-Ρούντολστατ (1801-1808).

## Πρόγονοι





## Βιβλιογραφία
* Ο Heinrich Friedrich Theodor Apfelstedt: Das Haus Kevernburg-Schwarzburg von seinem Ursprunge bis auf unsere Zeit: dargestellt in den Stammtafeln seiner Haupt- und Nebenlinien und mit biographischen Notizen über die wichtigsten Glieder derselben, Bertram, Sondershausen 1890, ISBN 
* Ο Jens Henkel, ο Lutz Unbehaun, ο Frank Esche, ο Horst Fleischer: Die Fürsten von Schwarzburg-Rudolstadt, (Broschiert - 1997) 
* Ιωάννης Χριστιανός Αυγούστου Γιουνγκάνς: *Ιστορία του Σχορτσβούργου*, Λειψία 1821 E-TextΕ-Μετάχυση
* Ο Χένριχ Σόπλ: Die Regenten des Fürstentums Schwarzburg-Rudolstadt, Ρούντολστάντ 1915.

## Παραπομπές σε πηγές

Κατηγορία:Οίκος του Σβάρτσμπουργκ
Πυρκαγιά στην Κρακοβία το 1850

Η **πυρκαγιά στην Κρακοβία το 1850** ξεκίνησε στις 18 Ιουλίου και διήρκεσε αρκετές ημέρες. Υπολογίζεται ότι κατέστρεψε περίπου το 10% της πόλης της Κρακοβίας, η οποία ήταν τότε μέρος της Αυστριακής Αυτοκρατορίας.

## Ιστορικό
Το 1850 η Κρακοβία εξακολουθούσε να εξαρτάται σε μεγάλο βαθμό ξύλινα κτίσματα. Τα περισσότερα από τα 1.700 κτίρια της πόλης ήταν ξύλινα, και τα κτίσματα είχαν πολλά ξύλινα στοιχεία. Η πόλη είχε κακή υδάτινη υποδομή και καμία υπηρεσία πυρόσβεσης πλήρους απασχόλησης.

Η πυρκαγιά ξεκίνησε στις 18 Ιουλίου στα περίχωρα της πόλης γύρω από την οδό Κρουπνίτσα (Krupnicza), στην περιοχή του μύλου σιτηρών. Η φωτιά αποδίδεται σε ατύχημα που προκλήθηκε από έναν μυλωνά και έναν σιδηρουργό, οι οποίοι ενώ επισκεύαζαν εξοπλισμό ξεκίνησαν μια φωτιά σε κτίριο σιδηρουργείου, η οποία βγήκε εκτός ελέγχου. Η φωτιά μεγάλωσε λόγω ισχυρών ανέμων που την εξαπλώσαν σε κοντινά κτίρια, επηρεάζοντας το κέντρο της πόλης. Μέσα σε λίγες ώρες επηρέασε πάνω από οκτώ δρόμους, αν και σταμάτησε την περαιτέρω εξάπλωση. Οι φοιτητές του Γιαγκιελόνιου Πανεπιστημίου την εμπόδισαν να κάνει μεγαλύτερη ζημιά στη βιβλιοθήκη του πανεπιστημίου. Η εξάπλωση της φωτιάς σταμάτησε μέσα σε μια μέρα, αλλά χρειάστηκαν αρκετές ημέρες και η βοήθεια του στρατού για να την εξαλείψει εντελώς.
[μικρογραφία|Χάρτης της Κρακοβίας με περιοχές που καταστράφηκαν από την πυρκαγιά (σημειωμένες με κόκκινο). Νοτιοανατολική γωνία της Κεντρικής Πλατείας, και στις δύο πλευρές της [Βασιλική Οδός (Κρακοβία)|Βασιλική Οδού, που εκτείνεται ανατολικά και δυτικά μέχρι το Πάρκο Πλάντι.]]
Η πυρκαγιά προκάλεσε την καταστροφή περίπου ενός δέκατου της πόλης: 153 κτίρια, 2 παλάτια, 2 ή 3 μοναστήρια και 4 εκκλησίες.

Η πυρκαγιά ήταν υπεύθυνη για την επακόλουθη οικονομική στασιμότητα στην πόλη. Η πυρκαγιά έκανε επίσης την πόλη να αυξήσει το προϋπολογισμό πυροπροστασίας, αν και η πρώτη (εθελοντική) υπηρεσία πυροπροστασίας ιδρύθηκε το 1865. Η τελική αποκατάσταση όλων των επηρεασμένων κτιρίων ολοκληρώθηκε μόνο το 1912.

## Καταστραμμένα αξιοθέατα

* Επισκοπικό Παλάτι της Κρακοβίας
* Παλάτι Βιελοπόλσκι (Κρακοβία)
* Εκκλησία του Αγίου Φραγκίσκου της Ασίζης (Κρακοβία)
* Βασιλική της Αγίας Τριάδας (Κρακοβία)

## Παραπομπές


Κατηγορία:Ιστορία της Κρακοβίας
Κρακοβια 1850
Αλβέρτος του Σβάρτσμπουργκ-Ρούντολστατ

Ο **Αλβέρτος** (γερμ. *Albert von Schwarzburg-Rudolstadt*, 30 Απριλίου 1798 - 26 Νοεμβρίου 1869) του Οίκο του Σβάρτσμπουργκ ήταν κυρίαρχος πρίγκιπας του Σβάρτσμπουργκ-Ρούντολστατ.

## Βιογραφία
Γεννήθηκε στο Ρούντολστατ, ως ο δεύτερος γιος του Λουδοβίκου Φρειδερίκου Β ́ του Σβάρτσμπουργκ-Ρούντολστατ και της Καρολίνας, κόρης του Φρειδερίκου Ε΄  της Έσσης-Χόμπουργκ.  

Ο πατέρας του απεβίωσε στις 28 Απριλίου 1807, και ο αδελφός του Αλβέρτου, Φρειδερίκος Γκύντερ, τον διαδέχτηκε ως κυρίαρχος πρίγκιπας με τον Αλβέρτο να γίνει ο διάδοχος πρίγκιπας. Η πριγκίπισσα Καρολίνα ενεργούσε ως επίτροπος για τον αδελφό του Αλβέρτου, Φρειδερίκο Γκύντερ, μέχρι να φτάσει στην ενηλικίωσή του το 1814. Ως υπολοχαγός του Πρωσικού στρατού, ο 16χρονος Αλβέρτος συμμετείχε το 1814 και το 1815 ως μέλος του προσωπικού του θείου του, Λουδοβίκου Γουλιέλμου της Έσσης-Χόμπουργκ, στην Πρωσική Εκστρατεία κατά του Ναπολέοντα Βοναπάρτη. Υπηρέτησε στον πρωσικό στρατό και παντρεύτηκε την Αυγούστα του Ζολμς-Μπράουνφελς, ανιψιά του Βασιλιά της Πρωσίας, το 1827. 

Μετά το τέλος του αδελφού του, Φρειδερίκου Γκύντερ, στις 28 Ιουνίου 1867, ο Αλβέρτος διαδέχτηκε τον αδελφό του ως κυρίαρχος πρίγκιπας, αντί για τον ανιψιό εκείνου, Ζίτσο, ο οποίος γεννήθηκε ως τέκνο ενός μοργανατικού γάμου και είχε λάβει τον τίτλο του *πρίγκιπα του Λόιτενμπεργκ*. Η σύντομη διετής βασιλεία του τελείωσε μετά το τέλος του στο Ρούντολστατ. Τον διαδέχτηκε ο γιος του, Γεώργιος Αλβέρτος.

## Οικογένεια
Στις 26 Ιουλίου 1827 ο πρίγκιπας Αλβέρτος νυμφεύτηκε την *Αυγούστα* Λουίζα του Ζολμς-Μπράουνφελς (1804 - 1865), κόρη του Φρειδερίκου Γουλιέλμου του Ζολμς-Μπράουνφελς και ανιψιά του Φρειδερίκου Γουλιέλμου Γ΄ της Πρωσίας. Είχαν τέσσερα παιδιά:
* *Κάρολος* Γκύντερ (γεν. και απεβ. 1828). 
* Ελισάβετ (1833 - 1896), παντρεύτηκε το Λεοπόλδο Γ΄ του Λίππε.
* Γεώργιος Αλβέρτος (1838 - 1890), Πρίγκιπας του Σβάρτσμπουργκ-Ρούντολστατ.
* Ερνέστος Ερρίκος (γεν. και απεβ. 1848).

## Πρόγονοι




## Αναφορές

## Εξωτερικές συνδέσεις
* 

Κατηγορία:Οίκος του Σβάρτσμπουργκ
Κατηγορία:Πρίγκιπες της Γερμανίας
Γεώργιος Αλβέρτος του Σβάρτσμπουργκ-Ρούντολστατ

Ο **Γεώργιος Αλβέρτος** (γερμ. *Georg Albert, Prince of Schwarzburg-Rudolstadt*, 23 Νοεμβρίου 1838 - 19 Ιανουαρίου 1890) του Οίκου του Σβάρτσμπουργκ ήταν ο προτελευταίος κυρίαρχος πρίγκιπας του Σβάρτσμπουργκ-Ρούντολστατ.

## Βιογραφία
Γεννήθηκε στο Ρούντολστατ, ως γιος του Αλβέρτου του Σβάρτσμπουργκ-Ρούντολστατ και της Αυγούστας (1804-1865), κόρης του Φρειδερίκου Γουλιέλμου του Ζολμς-Μπράουνφελς. Η πριγκίπισσα Αυγούστα ήταν κόρη του Φρειδερίκου Γουλιέλμου του Ζολμς-Μπράουνφελς (1770-1814) και της Φρειδερίκης (1778-1841), κόρης του Κάρολος Β΄ του Μεκλεμβούργου-Στρέλιτς.

Μετά το τέλος του θείου του, Φρειδερίκου Γκύντερ, στις 28 Ιουνίου 1867, ο πατέρας του Αλβέρτος ανέβηκε στον θρόνο, καθιστώντας έτσι τον Γεώργιο διάδοχο με τον τίτλο του *κληρονομικού πρίγκιπα*. Ο πατέρας του απεβίωσε στις 26 Νοεμβρίου 1869, δύο χρόνια μετά την ανάρρηση στον θρόνο, με τον Γεώργιο να γίνει ο νέος κυρίαρχος πρίγκιπας.

Κατά τη διάρκεια τής βασιλείας του, η Βόρεια Γερμανική Συνομοσπονδία διαλύθηκε μετά τη νίκη τού Βασιλείου της Πρωσίας, που υποστηρίχθηκε από τα κράτη της Συνομοσπονδίας στον Γαλλοπρωσικό Πόλεμο, κατά της Β΄ Γαλλικής Αυτοκρατορίας. Ως αποτέλεσμα, στις 18 Ιανουαρίου 1871, ο βασιλιάς της Πρωσίας ανακηρύχθηκε αυτοκράτορας της Γερμανίας, και έτσι ο πρίγκιπας Γεώργιος δεν κυβερνούσε πλέον ένα ανεξάρτητο κράτος, καθώς το Σβάρσμπουργκ-Ρούντολστατ έγινε ένα κράτος της Γερμανικής Αυτοκρατορίας και επομένως ο πρίγκιπας Γεώργιος ήταν υποτελής στο Γερμανό Αυτοκράτορα.

### Προσωπική ζωή
Ο πρίγκιπας Γεώργιος μνηστεύθηκε τη Μαρία του Μεκλενβούργου-Σβερίν, κόρη του 2ου εξαδέλφου του, θετής κόρης της 2ης εξαδέλφης του, Μαρίας του Σβάρτσμπουργκ-Ρούντολστατ. Αυτή διέκοψε τον αρραβώνα, για να νυμφευτεί το Βλαδίμηρο Αλεξάνδροβιτς της Ρωσίας. Μετά από αυτό, ο Γεώργιος Αλβέρτος δεν νυμφεύτηκε ποτέ, και μετά το τέλος του στο Ρούντολστατ, τον διαδέχτηκε ως πρίγκιπας ο 2ος εξάδελφός του, Γκύντερ Βίκτωρ. Τάφηκε στην Στάτκιρχε στο Ρούντολστατ.

## Πρόγονοι





## Αναφορές

## Εξωτερικές συνδέσεις
* 

Κατηγορία:Οίκος του Σβάρτσμπουργκ
Κατηγορία:Πρίγκιπες της Γερμανίας
Κομητεία Μακφέρσον (Κάνσας)

Η **Κομητεία Μακφέρσον** (αγγλ.: *McPherson County*) είναι κομητεία στην πολιτεία του Κάνσας των Ηνωμένων Πολιτειών. Κατά την απογραφή του 2020, ο πληθυσμός ήταν 30.223 κάτοικοι. Η διοικητική πρωτεύουσα (*έδρα*) είναι το ΜακΦέρσον.  

Η κομητεία πήρε το όνομα της από τον Τζέιμς ΜακΦέρσον, στρατηγό στον Αμερικανικό Εμφύλιο Πόλεμο. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 2,330 τ.χλμ, εκ των οποίων 2,324 τ.χλμ είναι στεριά και 6 τ.χλμ (0,3%) καλύπτονται από ύδατα (λίμνες, ποτάμια). 

## Παρακείμενες Κομητείες
* Κομητεία Σαλίν (βόρεια)
* Κομητεία Ντίκινσον (βορειοανατολικά)
* Κομητεία Μάριον (ανατολικά)
* Κομητεία Χάρβεϊ (νοτιοανατολικά)
* Κομητεία Ρίνο (νοτιοδυτικά)
* Κομητεία Ράις (δυτικά)
* Κομητεία Έλσγουορθ (βορειοδυτικά)

## Παραπομπές

## Εξωτερικοί σύνδεσμοι
* 
* McPherson County - Directory of Public Officials

Κατηγορία:Κομητείες του Κάνσας
Κομητεία Μακφέρσον (Νεμπράσκα)

Η **Κομητεία Μακφέρσον** (αγγλ.: *McPherson County*) είναι κομητεία στην πολιτεία της Νεμπράσκα των Ηνωμένων Πολιτειών. Κατά την απογραφή του 2020, ο πληθυσμός ήταν 399 κάτοικοι, καθιστώντας την τη λιγότερο πυκνοκατοικημένη κομητεία στην πολιτεία της Νεμπράσκα και την πέμπτη λιγότερο πληθυσμιακή κομητεία στις Ηνωμένες Πολιτείες. Έδρα της κομητείας είναι το Τρυόν.  Η κομητεία σχηματίστηκε το 1890 από την κομητεία Λόγκαν και πήρε το όνομά της από Αμερικανό Στρατηγό Τζέιμς Μακφέρσον του Αμερικανικού Εμφυλίου Πολέμου.

## Γεωγραφία
Το έδαφος της κομητείας Μακφέρσον αποτελείται από χαμηλούς κυλιόμενους λόφους με κλίση νότια-νοτιοανατολικά. Ένα μικρό τμήμα της περιοχής βρίσκεται υπό άρδευση σε κεντρικό άξονα.  Σύμφωνα με το Γραφείο Απογραφής των ΗΠΑ η κομητεία έχει συνολική έκταση 2,200 τ.χλμ, εκ των οποίων 2,217 τ.χλμ είναι στεριά και 3 τ.χλμ  (0,1%) καλύπτονται από ύδατα (λίμνες, ποτάμια). 
 
## Πολιτική
Οι ψηφοφόροι της κομητείας ΜακΦέρσον ήταν έντονα Ρεπουμπλικάνοι από την αρχή. Σε δύο μόνο εθνικές εκλογές από το 1900, η κομητεία επέλεξε τον υποψήφιο του Δημοκρατικού Κόμματος (από το 2020). Το 2016, η Δημοκρατική Χίλαρι Κλίντον είχε τα χειρότερα ποσοστά για υποψήφιο Πρόεδρο μεγάλου κόμματος στην ιστορία της κομητείας, συγκεντρώνοντας μόλις 14 ψήφους έναντι μόνο 4,9%. Είχε συγκεντρώσει λιγότερες ψήφους από οποιεσδήποτε ψήφους τρίτων ή εγγραφών, καθιστώντας την τη μοναδική κομητεία στη Νεμπράσκα που συνέβη αυτό.
## Παραπομπές


Κατηγορία:Κομητείες της Νεμπράσκα
Ρόκι Γκρατσιάνο

Ο **Τόμας Ρόκκο Μπαρμπέλλα** (αγγλ.: *Thomas Rocco Barbella* (1 Ιανουαρίου 1919  – 22 Μαΐου 1990), πιο γνωστός ως **Ρόκι Γκρατσιάνο**, ήταν Αμερικανός επαγγελματίας πυγμάχος και ηθοποιός που κατείχε τον παγκόσμιο τίτλο μεσαίων βαρών.  Ο Γκρατσιάνο θεωρείται ένας από τους μεγαλύτερους καλλιτέχνες στην ιστορία της πυγμαχίας, επιδεικνύοντας συχνά την ικανότητα να βγάλει τον αντίπαλό του έξω με μία μόνο γροθιά. Κατατάχθηκε στην 23η θέση στη λίστα του περιοδικού *The Ring* με τους καλύτερους μποξέρ όλων των εποχών. Αγωνίστηκε με πολλούς από τους καλύτερους μποξέρ μεσαίων βάρων της εποχής, συμπεριλαμβανομένου του Σούγκαρ Ρέι Ρόμπινσον. Η ζωή του ήταν το θέμα της ταινίας του 1956 *[[Εμείς οι ζωντανοί]]*, βασισμένη στην αυτοβιογραφία του του 1955, με πρωταγωνιστή τον Πωλ Νιούμαν ως Γκρατσιάνο.

Ο Γκρατσιάνο παντρεύτηκε τη Νόρμα Ούγκερ, γερμανοεβραϊκής καταγωγής, στις 10 Αυγούστου 1943. Κατά γενική ομολογία, οι δυο τους είχαν έναν πολύ ευτυχισμένο γάμο και παρέμειναν μαζί μέχρι το θάνατό του από καρδιοπνευμονική ανεπάρκεια στις 22 Μαΐου 1990, στη Νέα Υόρκη σε ηλικία 71 ετών. Σύμφωνα με τον βιογράφο του, ο Γκρατσιάνο παρέμεινε πιστός στη σύζυγό του σε όλη τη διάρκεια του γάμου τους, κάτι που δεν ήταν ιδιαίτερα συνηθισμένο μεταξύ των διασημοτήτων.  Η κηδεία του Γκρατσιάνο έγινε στον Καθεδρικό Ναό του Αγίου Πατρικίου και ενταφιάστηκε στο νεκροταφείο Λόκουστ Βάλλεϊ μαζί με τη σύζυγό του, η οποία πέθανε το 2009.

## Παραπομπές


## Εξωτερικοί σύνδεσμοι
* 

Κατηγορία:Αμερικανοί πυγμάχοι
Ορίλλια

Η **Ορίλλια** (αγγλικά: Orillia) είναι πόλη στο Οντάριο του Καναδά, περίπου 30 χλμ βορειοανατολικά του Μπάρι στην κομητεία Σίμκοου. Βρίσκεται στη συμβολή της λίμνης Κούτσιτσινγκ και της λίμνης Σίμκοου. Ο πληθυσμός της το 2021 ήταν 33.411 κάτοικοι.

## Ιστορία
Η Ορίλλια ιδρύθηκε ως χωριό το 1867, με την πραγματική ίδρυση οικισμού από αυτόχθονες πληθυσμούς να χρονολογείται πριν από αρκετές χιλιάδες χρόνια. Οι αρχαιολόγοι έχουν ανακαλύψει στοιχεία ότι οι φυλές Χιούρον και Ιροκουά στην περιοχή ψάρευαν καθώς και ότι είχαν περιοχές για εμπόριο, αλιεία και κυνήγι πριν από περισσότερα από 4.000 χρόνια.

Το πρώην θερινό σπίτι του συγγραφέα και ευθυμογράφου Στήβεν Λήκοκ στην Ορίλλια θεωρείται πλέον ιδιαίτερης ιστορικής αξίας και ανακηρύχθηκε Εθνικός Ιστορικός Τόπος του Καναδά στις 6 Νοεμβρίου 1992.

## Παραπομπές


Κατηγορία:Πόλεις του Οντάριο
Κομητεία Μακφέρσον (Νότια Ντακότα)

Η **Κομητεία Μακφέρσον** (αγγλ.: *McPherson County*) είναι κομητεία στην πολιτεία της Νότιας Ντακότα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 2.411 κάτοικοι.  Έδρα της κομητείας είναι η Λεόλα.  

Η κομητεία δημιουργήθηκε το 1873 και οργανώθηκε το 1884.  Πήρε το όνομά της από τον Αμερικανό Στρατηγό του Εμφυλίου Πολέμου Τζέιμς Μπ. ΜακΦέρσον. 

## Γεωγραφία
Η κομητεία ΜακΦέρσον βρίσκεται στη βόρεια γραμμή της Νότιας Ντακότα. Η βόρεια γραμμή συνόρων της κομητείας ΜακΦέρσον εφάπτεται με τη νότια γραμμή ορίου της πολιτείας της Βόρειας Ντακότα. Το έδαφός της αποτελείται από κυματιστούς λόφους, βασισμένους σε μεγάλο βαθμό στη γεωργία και διάσπαρτες με μικρές λίμνες και λιμνούλες.  Το έδαφος γενικά έχει κλίση προς τα νότια και ανατολικά.  Σύμφωνα με το Γραφείο Απογραφής των ΗΠΑ η κομητεία έχει συνολική έκταση 2,980 τ.χλμ, εκ των οποίων 2,840 τ.χλμ είναι στεριά και 39 τ.χλμ (1,3%) καλύπτονται από ύδατα (λίμνες, ποτάμια). 
 
## Παραπομπές


Κατηγορία:Κομητείες της Νότιας Ντακότα